**Δραστηριότητα 2.3**

**Ώρα για ανατροφοδότηση!**

Αφού ολοκληρώσατε τις προσομοιώσεις πρώτων βοηθειών με τα ζευγάρια σας, τώρα περνάμε σε μια δραστηριότητα ετεροαξιολόγησης.

Θα μπείτε στον κοινό Padlet τοίχο της τάξης και θα γράψετε ένα σύντομο σχόλιο-ανατροφοδότηση για τουλάχιστον **δύο άλλες ομάδες**.


Το σχόλιό σας θα περιλαμβάνει:

* Ένα **θετικό σημείο** που παρατηρήσατε, δηλαδή κάτι που έκαναν σωστά ή σας άρεσε.
* Ένα **σημείο που θα μπορούσαν να βελτιώσουν** ή κάποιο πιθανό λάθος. Θυμηθείτε! Πάντα με τρόπο ευγενικό και εποικοδομητικό!

Η ανατροφοδότηση μπορεί να είναι **ανώνυμη ή επώνυμη.**

Στόχος μας είναι να μάθουμε ο ένας από τον άλλον, να ενισχύσουμε τη συνεργασία και να δώσουμε **σεβαστή και ουσιαστική ανατροφοδότηση**. Είναι σημαντικό να αναδείξουμε τα καλά δείγματα σκέψης και επικοινωνίας.

Αν κάτι δεν είναι ξεκάθαρο ή θέλετε βοήθεια, μη διστάσετε να ρωτήσετε!

Στην e-class στους Συνδέσμους θα βρείτε τον σύνδεσμο Padlet. Εκεί κάθε ομάδα θα καταγράψει τα σχόλια της και στη συνέχεια θα τα συζητήσουμε!